CELEX: 
Language: da
Date: 2018-03-02 00:00:00
Title: KOMMISSIONENS DELEGEREDE FORORDNING (EU) …/… om ændring af delegeret forordning (EU) 2017/118 om fastlæggelse af fiskeribevarelsesforanstaltninger til beskyttelse af havmiljøet i Nordsøen

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Der kan i henhold til den fælles fiskeripolitik, nærmere bestemt artikel 11 i forordning (EU) nr. 1380/2013
                  1
               , vedtages fiskeriforvaltningsforanstaltninger med det formål at overholde miljølovgivningen (habitatdirektivet
                  2
               , fugledirektivet
                  3
                og havstrategirammedirektivet
                  4
               ).
            
            
               I henhold til Europa-Parlamentets og Rådets direktiv 2008/56/EF af 17. juni 2008 om fastlæggelse af en ramme for Fællesskabets havmiljøpolitiske foranstaltninger (havstrategirammedirektivet) skal medlemsstaterne træffe de fornødne foranstaltninger til at opnå eller opretholde en god miljøtilstand i havet senest i 2020. I henhold til direktivets artikel 13, stk. 4, skal medlemsstaterne udarbejde indsatsprogrammer, der omfatter geografiske beskyttelsesforanstaltninger, som bidrager til sammenhængende og repræsentative net af beskyttede havområder, og i tilstrækkelig grad dækker diversiteten i de enkelte økosystemer.
            
            
               Hvis medlemsstaterne konstaterer, at der er behov for fiskerirelaterede bevarelsesforanstaltninger for at opfylde deres forpligtelser i henhold til artikel 13, stk. 4, i havstrategirammedirektivet, artikel 4 i fugledirektivet eller artikel 6 i habitatdirektivet, skal disse foranstaltninger vedtages i overensstemmelse med reglerne i den fælles fiskeripolitik, der hører under EU's enekompetence. 
            
            
               En central nyskabelse i den fælles fiskeripolitik er indførelsen af bestemmelser om regionalt samarbejde mellem medlemsstater, der har en direkte forvaltningsmæssig interesse i bestemte typer fiskeri eller områder. 
            
            
               I overensstemmelse med artikel 18 i forordning (EU) nr. 1380/2013 bygger forslaget på de fælles henstillinger, som er udarbejdet og fremsendt til Kommissionen af de berørte medlemsstater.
            
            
               Den 28. februar 2017 forelagde Belgien sammen med Nederlandene, Frankrig, Det Forenede Kongerige, Tyskland og Danmark en fælles henstilling om fiskeriforvaltningsforanstaltninger, som tager sigte på at forbedre havbundens integritet ved at reducere fiskeriet med mobile bundslæbende redskaber i fire fiskeriforvaltningsområder i den belgiske del af Nordsøen for at opnå en god miljøtilstand i henhold til havstrategirammedirektivet. Der er derfor udarbejdet et forslag til ændring af Kommissionens delegerede forordning (EU) 2017/118 af 5. september 2016
                  5
               .
            
            
               Hovedformålet med forordningen er at sikre, at fiskeriforanstaltningerne i tilstrækkelig grad bidrager til at forbedre havbundens integritet og dermed til opfyldelsen af forpligtelsen til at opnå en god miljøtilstand i henhold til havstrategirammedirektivet.
            
            
               Der er som følge af forpligtelserne i henhold til havstrategirammedirektivet fastlagt en definition af god miljøtilstand og opstillet miljømål for Belgiens havområder på grundlag af de elleve kvalitative deskriptorer i bilag I til i havstrategirammedirektivet. I deskriptor 6 "havbundens integritet" definerer havstrategirammedirektivet en god miljøtilstand som følger: 
            
            
               "Havbundens integritet er på et niveau, der sikrer, at økosystemernes struktur og funktioner bevares, og at især bentiske økosystemer ikke påvirkes negativt." Belgien har yderligere specificeret, at der kun kan opnås en god miljøtilstand for så vidt angår havbundens integritet, hvis man bl.a. "reducerer den fysiske forstyrrelse af havbunden til et bæredygtigt niveau under hensyntagen til habitattypernes relative følsomhed".
            
            
               Belgien har opstillet følgende mål vedrørende fiskeriets forstyrrelse af bentiske habitater:
            
            
               "Positiv udvikling på den del af havbunden, som er permanent fri for forstyrrelse fra fiskeri med bundslæbende fiskeredskaber i hver af de bentiske habitattyper (= trykindikator), således at den bentiske fauna og flora kan udvikle sig naturligt, og den kunstige opdeling af havbunden minimeres (= tilstræbt tilstand)."
            
            
               "Positiv udvikling på den del af havbunden, hvor der kun fiskes med alternative, miljøvenlige fiskeredskaber, og hvor det tilstræbes at reducere forstyrrelsen af havbunden betydeligt i hver af de bentiske habitattyper (= trykindikator), således at kvaliteten af den bentiske habitattype forbedres, og den kunstige opdeling af havbunden minimeres (= tilstræbt tilstand)."
            
            
               Belgien har til hensigt at gøre fremskridt hen imod disse mål "ved hjælp af specifikke geografiske forvaltningsforanstaltninger for de berørte sektorer (dvs. afgrænsning af arealer, hvor havbunden ikke må forstyrres, og arealer, hvor der kun må fiskes med miljøvenlige bundslæbende fiskeredskaber)."
            
            
               Belgien har udarbejdet sit forslag til fiskeriforanstaltninger under hensyntagen til den maritime fysiske planlægning. Arbejdet, som blev påbegyndt i 2012, blev efterfulgt at en offentlig høring og en international høring af nabolandene i 2013, hvorefter forslaget blev vedtaget som en retligt bindende havplan. Forslaget er offentliggjort i kongeligt dekret af 20. marts 2014
                  6
               .
            
            
               Belgien har udpeget fem medlemsstater, som fisker i landets eksklusive økonomiske zone (EEZ), nemlig Nederlandene, Frankrig, Det Forenede Kongerige, Tyskland og Danmark. Territorialfarvandet er i princippet forbeholdt nationale fiskerfartøjer. Belgien har imidlertid på grundlag af bilaterale aftaler indrømmet yderligere fiskerirettigheder i Belgiens territorialfarvande til nederlandske og franske fiskerfartøjer. 
            
            
               Den belgiske fiskerflåde er temmelig begrænset (89 fartøjer i 2011), og den fisker primært i andre end de belgiske farvande. Den nederlandske flåde er langt større end den belgiske (831 fartøjer i 2008). Den foreslåede foranstaltning for kystområdet vil sandsynligvis få konsekvenser for de store nederlandske bomtrawlere (over 70 GT), idet små bomtrawlere fortsat har lov til at fiske. Den foreslåede foranstaltning for kystområdet betyder, at de store fartøjer i praksis kun vil skulle opgive 6 % af deres fiskepladser i det berørte område. 
            
            
               Hovedparten af den franske flådes fiskeri i det område, der indgår i forslaget, foregår med trawl, idet der stort set ikke anvendes andre redskaber. 
            
         
         
            
               Det er meget usandsynligt, at Det Forenede Kongeriges fartøjer bliver berørt af fiskerirestriktionerne i Belgiens forslag til fiskeriforanstaltninger. Tyskland foretrak ikke at inkludere den tyske flådes aktiviteter, eftersom forslaget har minimal indvirkning på landets forvaltningsmæssige interesser. 
            
            
               Dammark har forelagt en analyse af de danske fartøjers fiskeri i den belgiske del af Nordsøen med mobile bundslæbende redskaber samt pelagiske og andre redskaber. De danske fartøjer anvender ikke redskaber, der har indvirkning på havbunden, i det område, der er omfattet af forslaget.
            
            
               De foreslåede fiskeriforvaltningsforanstaltninger kræver ingen yderligere kontrol- og håndhævelsesforanstaltninger, eftersom kontrollen af foranstaltningerne kommer til at finde sted inden for rammerne af de gældende kontrolordninger.  
            
            
               Kontrollen med og håndhævelsen af de foreslåede fiskeriforvaltningsforanstaltninger vil være baseret på en kombination af procedurer, nemlig fartøjsovervågning (FOS), patruljering i luften og til havs og teknisk kontrol om bord på fartøjer. Brugen af automatiske identifikationssystemer (AIS) vil være begrænset til tilfælde, hvor der er mistanke om en overtrædelse.
            
            
               2.HØRINGER FORUD FOR RETSAKTENS VEDTAGELSE
            
            
               Høringer af interesserede parter
            
            
               De belgiske myndigheder har siden efteråret 2012 afholdt formelle og uformelle høringer med forskellige interesserede parter, både i og uden for Belgien. 
            
            
               Det belgiske forslag er udarbejdet i perioden 2012-2014, idet de internationale høringer fandt sted inden for rammerne af processen for maritim fysisk planlægning, eftersom de foreslåede fiskeriforanstaltninger er inkluderet i Belgiens havplan. Nederlandene, Frankrig og Det Forenede Kongerige blev bedt om at fremlægge deres vurdering af udkastet til havplanen pr. brev.
            
            
               Der har ligeledes været afholdt uformelle høringer specifikt om fiskeriforanstaltningerne, som Nederlandene og Frankrig deltog i. Udkastet til havplanen blev således tilpasset under hensyntagen til resultaterne af høringerne. 
            
            
               Belgiens forslag til fiskeriforvaltningsforanstaltninger til forbedring af havbundens integritet er blevet koordineret med repræsentanter for de forskellige berørte medlemsstaters miljø-og fiskerimyndigheder. Det Rådgivende Råd for Nordsøen er blevet hørt (i september 2015 og november 2016), og adskillige berørte parter og sagkyndige har været involveret i processen.
            
            
               Den regionale koordination har fundet sted siden april 2015. Der er nedsat en ad hoc-arbejdsgruppe under Scheveningengruppens tekniske ekspertgruppe om fiskeri og miljø (Fish-ENVI technical expert group).
            
            
               Udkastet til baggrundspapir blev udarbejdet og gennemrevideret på grundlag af bemærkninger fra medlemsstaterne, som blev fremsat på 10 møder, der blev afholdt i henholdsvis Bruxelles, Haag og Paris, og på bilaterale møder via telekonference, og den endelige version af dokumentet blev drøftet i ad hoc-gruppen i begyndelsen af juli 2016. 
            
            
               Scheveningengruppens højniveaugruppe godkendte forslaget endeligt i januar 2017, hvorefter der kunne forelægges en fælles henstilling for Kommissionen.
            
            
               Fælles henstillinger
            
            
               I overensstemmelse med proceduren i artikel 18 i forordning (EU) nr. 1380/2013 er denne fælles henstilling resultatet af drøftelser mellem de medlemsstater, som har en direkte forvaltningsmæssig interesse. 
            
            
               I perioden fra september 2016 til januar 2017 udarbejdede repræsentanter for både fiskeri- og miljømyndighederne i Belgien, Nederlandene, Frankrig, Det Forenede Kongerige, Tyskland og Danmark en fælles henstilling. Den blev godkendt af alle medlemsstater med en direkte forvaltningsmæssig interesse, og Belgien forelagde den for Kommissionen den 28. februar 2017.
            
            
               Den fælles henstilling tager sigte på at udvide listen over beskyttede områder, der er omfattet af delegeret forordning (EU) 2017/118. 
            
            
               Den fælles henstilling omfatter fire fiskeriforvaltningsområder i den belgiske del af Nordsøen. To af områderne ligger inden for 12 sømilegrænsen (dvs. område 1 og 2), og to ligger uden for 12 sømilegrænsen (dvs. område 3 og 4). Der foreslås følgende foranstaltninger for disse områder:
            
            
               I område 1 må alle fiskerfartøjer, der i øjeblikket fisker i området, fortsætte deres aktiviteter på den betingelse, at redskaberne rigges med bomme med hjul ("rullesko"). For rejefiskeriet er det obligatorisk med et sinet. Det er tilladt at udskifte de eksisterende fartøjer. Nye fartøjer må fiske i området med redskaber, som ikke forstyrrer havbunden. Dette betyder, at fartøjer, som ikke hidtil har været aktive i dette område, ikke må anvende redskaber, som har indvirkning på havbunden.
            
            
               I område 2 er det kun tilladt at anvende fiskeredskaber, som ikke har indvirkning på havbunden. Det er desuden tilladt at afprøve alternative fiskeredskaber, der har indvirkning på havbunden, i henhold til en tilladelsesordning. Der fastsættes en treårig overgangsperiode, hvor det fortsat er tilladt at anvende eksisterende fiskeredskaber. 
            
         
         
            
               I område 3 er det kun tilladt at anvende fiskeredskaber, som ikke har indvirkning på havbunden, og snurrevod.
            
            
               I område 4 er det kun tilladt at anvende fiskeredskaber, som ikke har indvirkning på havbunden, og snurrevod. Det er desuden tilladt at afprøve alternative fiskeredskaber, der har indvirkning på havbunden, i henhold til en tilladelsesordning. Der fastsættes en treårig overgangsperiode, hvor det fortsat er tilladt at anvende eksisterende fiskeredskaber.
            
            
               Belgien har anmodet Det Internationale Havundersøgelsesråd (ICES) om at gennemgå et forslag til en procedure, som skal muliggøre videnskabelig afprøvning af fiskeredskaber, som har indvirkning på havbunden, i to af fiskeriforvaltningsområderne
                  7
               . ICES har fået foretaget tre uafhængige evalueringer af den procedure, som de belgiske myndigheder skal anvende ved udstedelse af tilladelser til indsejling i to specifikke fiskeriforvaltningsområder for at afprøve fiskeredskaber, som har mindre indvirkning på havbunden/alternative fiskeredskaber.
            
            
               Den Videnskabelige, Tekniske og Økonomiske Komité for Fiskeri (STECF) 
            
            
               De vigtigste elementer i den endelige fælles henstilling, som blev forelagt Kommissionen, blev evalueret af STECF på dens plenarmøde den 27.-31. marts 2017
                  8
               .
            
            
               Kommissionen finder på grundlag af STECF's evaluering og sine tjenestegrenes interne vurdering af de oplysninger, som Belgien har fremsendt, at den forelagte fælles henstilling er i overensstemmelse med artikel 11 i forordning (EU) nr. 1380/2013 som anført ovenfor.
            
            
               3.JURIDISKE ASPEKTER AF DEN DELEGEREDE RETSAKT
            
            
               Resumé af forslaget
            
            
               Det vigtigste retlige skridt består i at vedtage de foranstaltninger, der er nødvendige for at opfylde forpligtelserne i henhold til havstrategirammedirektivet og habitatdirektivet.
            
            
               Det fastsættes i forordningen, hvilke typer fiskeri i bestemte områder, som de særlige foranstaltninger skal gælde for. 
            
            
               Retsgrundlag
            
            
               Artikel 11, stk. 2, og artikel 18, stk. 1 og 3, i Europa-Parlamentets og Rådets forordning (EU) nr. 1380/2013.
            
            
            
               Nærhedsprincippet
            
            
               Forslaget henhører under Unionens enekompetence, (jf. artikel 3, stk. 1, litra d), i traktaten om Den Europæiske Unions funktionsmåde).
            
            
               Proportionalitetsprincippet
            
            
               Forslaget ligger inden for rammerne af de delegerede beføjelser, der er tillagt Kommissionen ved artikel 11, stk. 2, i forordning (EU) nr. 1380/2013, og går ikke videre, end hvad der er nødvendigt for at opfylde formålet med nævnte bestemmelse.
            
            
               Reguleringsmiddel/reguleringsform
            
            
               Foreslået reguleringsmiddel: Kommissionens delegerede forordning.
            
            
               Andre midler vil ikke være hensigtsmæssige af følgende årsager: Kommissionen har fået tillagt beføjelser til ved hjælp af delegerede retsakter at vedtage de fiskerirelaterede forvaltningsforanstaltninger, der er nødvendige for at opfylde forpligtelserne i henhold til artikel 6 i habitatdirektivet og artikel 13, stk. 4, i havstrategirammedirektivet, når der foruden den initiativtagende medlemsstat er andre medlemsstater, der har en direkte forvaltningsmæssig interesse i det fiskeri, der er omfattet af foranstaltningerne. Medlemsstater med en direkte forvaltningsmæssig interesse har forelagt en fælles henstilling. Foranstaltningerne, der er indeholdt i den fælles henstilling og medtaget i dette forslag, bygger på den bedste tilgængelige videnskabelige rådgivning og opfylder alle relevante krav i artikel 11 i forordning (EU) nr. 1380/2013.
            
         
         
            
               KOMMISSIONENS DELEGEREDE FORORDNING (EU) …/…
            
            
               af 2.3.2018
            
            
               om ændring af delegeret forordning (EU) 2017/118 om fastlæggelse af fiskeribevarelsesforanstaltninger til beskyttelse af havmiljøet i Nordsøen
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF
                  9
               , særlig artikel 11, og
            
            
               ud fra følgende betragtninger:
            
            
               (1)Når en medlemsstat finder det nødvendigt at vedtage bevarelsesforanstaltninger med henblik på at opfylde sine forpligtelser i henhold til EU's miljølovgivning, herunder artikel 6 i direktiv 92/43/EØF
                  10
                og artikel 13, stk. 4, i direktiv 2008/56/EF
                  11
               , og andre medlemsstater har en direkte forvaltningsmæssig interesse i det fiskeri, der er omfattet af foranstaltningerne, har Kommissionen i henhold til artikel 11, stk. 2, i forordning (EU) nr. 1380/2013 beføjelse til at vedtage sådanne foranstaltninger ved hjælp af delegerede retsakter på grundlag af en fælles henstilling, som de interesserede medlemsstater forelægger.
            
            
               (2)I henhold til artikel 6 i direktiv 92/43/EØF skal medlemsstaterne træffe de nødvendige bevarelsesforanstaltninger for de særlige bevaringsområder, som opfylder de økologiske behov for de naturtyper og arter i bilagene til nævnte direktiv, der findes på lokaliteterne. Det er i samme artikel fastsat, at medlemsstaterne også skal træffe passende foranstaltninger til at undgå en forringelse af naturtyperne og habitaterne for arterne i de særlige bevaringsområder samt betydelig forstyrrelse af de arter, for hvilke områderne er udpeget.
            
            
               (3)I henhold til artikel 13, stk. 4, i direktiv 2008/56/EF (havstrategirammedirektivet) skal medlemsstaterne vedtage indsatsprogrammer, som skal omfatte geografiske beskyttelsesforanstaltninger, der bidrager til sammenhængende og repræsentative net af beskyttede havområder og i tilstrækkelig grad dækker diversiteten i de enkelte økosystemer, såsom særlige bevaringsområder i henhold til direktiv 92/43/EØF, særligt beskyttede områder i henhold til Europa-Parlamentets og Rådets direktiv 2009/147/EF
                  12
                samt beskyttede havområder som fastlagt af Unionen eller de berørte medlemsstater inden for rammerne af internationale eller regionale aftaler, som de er part i. 
            
            
               (4)Ved Kommissionens delegerede forordning (EU) 2017/118
                  13
                blev der fastlagt fiskeribevarelsesforanstaltninger til beskyttelse af havmiljøet i Nordsøen.
            
            
               (5)Belgien finder det nødvendigt med yderligere bevarelsesforanstaltninger til beskyttelse af havmiljøet i fire fiskeriforvaltningsområder i de belgiske territorialfarvande og den tilstødende eksklusive økonomiske zone i Nordsøen. Belgien har i henhold til artikel 11, stk. 3, i forordning (EU) nr. 1380/2013 forelagt Kommissionen og de medlemsstater, der har en direkte forvaltningsmæssig interesse i de berørte typer fiskeri, de relevante oplysninger om de yderligere påkrævede foranstaltninger, herunder en begrundelse for foranstaltningerne, videnskabelig dokumentation til støtte herfor og nærmere detaljer vedrørende deres praktiske gennemførelse og håndhævelse.
            
            
               (6)Den 28. februar 2017 forelagde Belgien sammen med Danmark, Tyskland, Frankrig, Nederlandene og Det Forenede Kongerige efter høring af Det Rådgivende Råd for Nordsøen Europa-Kommissionen en fælles henstilling om fiskeriforvaltningsforanstaltninger, som tager sigte på at forbedre havbundens integritet ved at reducere fiskeriet med mobile bundslæbende redskaber i de fire berørte fiskeriforvaltningsområder.
            
            
               (7)Foranstaltningerne omfatter et forbud mod fiskeri med mobile bundslæbende redskaber med to undtagelser, der gælder for to områder, og med særlige betingelser for fiskeriet. 
            
            
               (8)Der bør fastsættes en overgangsperiode på tre år for to af områderne, hvor det fortsat bør være tilladt at anvende de eksisterende fiskeredskaber.
            
            
               (9)Det bør kun være tilladt at afprøve alternative fiskeredskaber, der har indvirkning på havbunden, på grundlag af en særlig tilladelse, som udstedes inden for rammerne af videnskabelige projekter, som sikrer videnskabelig undersøgelse af miljøvirkningerne. 
            
            
               (10)Den særlige tilladelse til afprøvning af alternative fiskeredskaber, der har indvirkning på havbunden, er betinget af en udtalelse fra en udvælgelseskomité, som får til opgave at udvælge passende videnskabelige projekter. 
            
            
               (11)Udvælgelseskomitéen skal følge en særlig procedure, som er gennemgået og tilpasset af Det Internationale Havundersøgelsesråd (ICES)
                  14
               , for at sikre, at betingelserne for den videnskabelige afprøvning er opfyldt, før der udstedes tilladelse. Det skal klart fremgå, at det foreslåede alternative redskab forventes at have en mindre indvirkning på havbunden.
            
            
               (12)Det fremgår af den videnskabelige rådgivning, som Den Videnskabelige, Tekniske og Økonomiske Komité for Fiskeri (STECF) har fremlagt på sit plenarmøde den 27.-31. marts 2017
                  15
               , at de foranstaltninger, som foreslås i den fælles henstilling, meget vel kan mindske virkningen af fiskeriet med mobile bundslæbende redskaber og hjælpe til at opretholde og/eller forbedre havbundens integritet i de specificerede forvaltningsområder. Foranstaltningerne udgør et positivt skridt i retning af at mindske fiskeriets negative indvirkning på det marine økosystem og, hvis de gennemføres effektivt, vil de sandsynligvis bidrage til målet om at undgå en forringelse af havmiljøet.
            
            
               (13)STECF har udtalt, at den mener, at de foreslåede bevarelsesforanstaltninger vil bidrage til at opnå en god miljøtilstand som foreskrevet i artikel 9 i direktiv 2008/56/EF.
            
         
         
            
               (14)Delegeret forordning (EU) 2017/118 bør derfor ændres.
            
            
               (15)De fiskerirelaterede bevarelsesforanstaltninger, der fastsættes ved denne forordning, berører ikke andre gældende eller fremtidige forvaltningsforanstaltninger til bevarelse af de pågældende områder, herunder fiskerirelaterede bevarelsesforanstaltninger —
            
            
               VEDTAGET DENNE FORORDNING:
            
            
               Artikel 1
            
            
               Ændring af delegeret forordning (EU) 2017/118
            
            
               I delegeret forordning (EU) 2017/118 foretages følgende ændringer:
            
            
               1)
                      Artikel 2 affattes således:
            
            
               "Artikel 2
               Definitioner
            
            
               Ud over definitionerne i artikel 4 i forordning (EU) nr. 1380/2013, artikel 4 i forordning (EF) nr. 1224/2009 og artikel 2 i Kommissionens gennemførelsesforordning (EU) nr. 404/2011
                  16
                forstås i denne forordning ved:
            
            
               (1)"bundslæbende redskaber": alle følgende redskaber: bundtrawl, bomtrawl, skovlbundtrawl, skovldobbelttrawl, bundtrawl til partrawling, jomfruhummertrawl, rejetrawl, vodredskab, snurrevod, skotsk snurrevod, vod brugt fra fartøj og skraber 
            
            
               (2)"alternative fiskeredskaber, der har indvirkning på havbunden": bundslæbende redskaber, der er tilpasset med henblik på at reducere deres indvirkning på havbunden 
            
            
               (3)"rullesko": hjulformede ruller, der er påmonteret trawlhovedet, og som betyder, at trawlhovedet ruller i stedet for at skrabe hen over havbunden
            
            
               (4)"sinet": et kegleformet net, der er monteret på trawlets inderside, og som forrest er fastgjort langs hele trawlets omkreds, og hvis spids er fastgjort til en åbning i trawlets bundpanel, idet sinettet har en maskestørrelse, som er betydeligt større end maskestørrelsen i selve trawlet
            
            
               (5)"Område 1": de geografiske områder, der afgrænses af geodætiske linjer mellem de positioner, som er angivet i bilag I til denne forordning, målt efter WGS84-koordinatsystemet 
            
            
               (6)"Område 2": de geografiske områder, der afgrænses af geodætiske linjer mellem de positioner, som er angivet i bilag II til denne forordning, målt efter WGS84-koordinatsystemet
            
            
               (7)"Område 3": de geografiske områder, der afgrænses af geodætiske linjer mellem de positioner, som er angivet i bilag III til denne forordning, målt efter WGS84-koordinatsystemet
            
            
               (8)"Område 4": de geografiske områder, der afgrænses af geodætiske linjer mellem de positioner, som er angivet i bilag IV til denne forordning, målt efter WGS84-koordinatsystemet
            
            
               (9)"Område 5": de geografiske områder, der afgrænses af geodætiske linjer mellem de positioner, som er angivet i bilag V til denne forordning, målt efter WGS84-koordinatsystemet
            
            
               (10)"Område 6": de geografiske områder, der afgrænses af geodætiske linjer mellem de positioner, som er angivet i bilag VI til denne forordning, målt efter WGS84-koordinatsystemet
            
            
               (11)"Bratten": det geografiske område, der afgrænses af geodætiske linjer mellem de positioner, som er angivet i bilag VII til denne forordning, målt efter WGS84-koordinatsystemet
            
         
         
            
               (12) "berørte medlemsstater": Danmark, Tyskland og Sverige."
            
            
            
               2)
                     I stedet for artikel 3 indsættes følgende som artikel 3-3e:
            
            
               "Artikel 3
                  Fiskeriforbud i område 1
            
            
            
               1.
                     I område 1 er alt fiskeri med bundslæbende redskaber forbudt.
            
            
               2.
                     Fiskerfartøjer, der medfører bundslæbende redskaber om bord, må fiske i område 1 med andre redskaber end de nævnte redskaber, forudsat at de bundslæbende redskaber er fastgjort og stuvet i overensstemmelse med de betingelser, der er fastsat i artikel 47 i forordning (EF) nr. 1224/2009.
            
            
               Artikel 3a
                  Fiskeriforbud i område 2
            
            
            
               I område 2 er alt fiskeri forbudt.
            
            
               Artikel 3b
                  Fiskeriforbud i område 3
            
            
            
               1.
                     I område 3 er alt fiskeri med bundslæbende redskaber forbudt.
            
            
               2.
                     Forbuddet i stk. 1 gælder ikke for aktive fiskerfartøjer, som fiskede i område 3 den …[date of entry into force of this amending Regulation, to be inserted by the Publications Office], forudsat at deres fiskeredskaber rigges med bomme med hjul (rullesko), og at der anvendes sinet til rejefiskeri.
            
            
               Artikel 3c
                  Fiskeriforbud i område 4
            
            
            
               1.I område 4 er alt fiskeri med bundslæbende redskaber forbudt.
            
            
               2.
                     Det er tilladt at afprøve alternative fiskeredskaber, der har indvirkning på havbunden, på grundlag af en særlig tilladelsesprocedure inden for rammerne af videnskabelige undersøgelsesprojekter.
            
            
               3.Uanset stk. 1 er det i område 4 tilladt at anvende bundslæbende redskaber, der var i brug den ...[date of entry into force of this amending Regulation, to be inserted by the Publications Office] i en overgangsperiode på tre år fra nævnte dato.
            
            
         
         
            
               Artikel 3d
                  Fiskeriforbud i område 5
            
            
            
               I område 5 er alt fiskeri med bundslæbende redskaber undtagen snurrevod forbudt. 
            
            
               Artikel 3e
                  Fiskeriforbud i område 6
            
            
            
               1.
                     I område 6 er alt fiskeri med bundslæbende redskaber undtagen snurrevod forbudt. 
            
            
               2.
                     Det er tilladt at afprøve alternative fiskeredskaber, der har indvirkning på havbunden, på grundlag af en særlig tilladelsesprocedure inden for rammerne af videnskabelige undersøgelsesprojekter.
            
            
               3.
                     Uanset stk. 1 er det i område 6 tilladt at anvende bundslæbende redskaber, der var i brug den ...[date of entry into force of this amending Regulation, to be inserted by the Publications Office] i en overgangsperiode på tre år fra nævnte dato."
            
            
            
               3)I artikel 6, stk. 1 og 3, ændres "artikel 3 og 4" til "artikel 3, 3a og 4".
            
            
            
               4)Bilag III bliver til bilag VII.
            
            
            
               5)Teksten i bilaget til denne forordning indsættes som bilag III, IV, V og VI.
            
            
            
               Artikel 2
            
            
               Ikrafttræden
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
            
               Udfærdiget i Bruxelles, den 2.3.2018.
            
         
         
            
               
                     På Kommissionens vegne
               
               
                     Formand
                     Jean-Claude JUNCKER
               
               
            
         
         
            
                  
                     (1)
                  
                        Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22). 
               
               
                  
                     (2)
                  
                        Rådets direktiv 92/43/EØF af 21. maj 1992 om bevaring af naturtyper samt vilde dyr og planter.
               
               
                  
                     (3)
                  
                        Europa-Parlamentets og Rådets direktiv 2009/147/EF af 30. november 2009 om beskyttelse af vilde fugle (EUT L 20 af 26.1.2010, s. 7). 
               
               
                  
                     (4)
                  
                        EUT L 164 af 25.6.2008, s. 19.
               
               
                  
                     (5)
                  
                        EUT L 19 af 25.1.2017, s. 10.
               
               
                  
                     (6)
                  
                        Le moniteur belge af 28.3.2014, nummer: 2014024098, side: 26936, "Arrêté royal du 20 mars 2014 relatif à l'établissement du plan d'aménagement des espaces marins" (kongelig anordning om fastlæggelse af en havplan).
               
               
                  
                     (7)
                  
                        
                  
                     http://www.ices.dk/sites/pub/Publication%20Reports/Advice/2016/Special_Requests/Belgium_Technical_Service_Review_MPA_procedure.pdf
                  
               
               
                  
                     (8)
                  
                        
                  
                     https://stecf.jrc.ec.europa.eu/documents/43805/1672821/STECF+PLEN+17-01.pdf
                  
               
               
                  
                     (9)
                  
                        
                  
                     EUT L 354 af 28.12.2013, s. 22.
                  
               
               
                  
                     (10)
                  
                        Rådets direktiv 92/43/EØF af 21. maj 1992 om bevaring af naturtyper samt vilde dyr og planter.
               
               
                  
                     (11)
                  
                        EUT L 164 af 25.6.2008, s. 19.
               
               
                  
                     (12)
                  
                        Europa-Parlamentets og Rådets direktiv 2009/147/EF af 30. november 2009 om beskyttelse af vilde fugle (EUT L 20 af 26.1.2010, s. 7).
               
               
                  
                     (13)
                  
                        EUT L 19 af 25.1.2017, s. 10.
               
               
                  
                     (14)
                  
                        http://www.ices.dk/sites/pub/Publication%20Reports/Advice/2016/Special_Requests/Belgium_Technical_Service_Review_MPA_procedure.pdf
               
               
                  
                     (15)
                  
                        
                  
                     https://stecf.jrc.ec.europa.eu/documents/43805/1672821/STECF+PLEN+17-01.pdf
                  
               
               
                  
                     (16)
                  
                        Kommissionens gennemførelsesforordning (EU) nr. 404/2011 af 8. april 2011 om gennemførelsesbestemmelser til Rådets forordning (EF) nr. 1224/2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (EUT L 112 af 30.4.2011, s. 1).
               
            
      
    ---documentbreak--- 
      
         
         
            
               BILAG
            
            
               BILAG III
            
            
            
               Koordinater for område 3
            
            
                     
                        Punkt
                     
                  
                  
                     
                        Nordlig bredde
                     
                  
                  
                     
                        Østlig længde
                     
                  
               
                     
                        1°
                     
                  
                  
                     
                        51°09469'
                     
                  
                  
                     
                        2°54140'  
                     
                  
               
                     
                        2°
                     
                  
                  
                     
                        51°14990'
                     
                  
                  
                     
                        2°49385'  
                     
                  
               
                     
                        3°
                     
                  
                  
                     
                        51°22609'
                     
                  
                  
                     
                        2°70173'  
                     
                  
               
                     
                        4°
                     
                  
                  
                     
                        51°17053'
                     
                  
                  
                     
                        2°75699' 
                     
                  
               
            
            
               BILAG IV
            
            
            
               Koordinater for område 4
            
            
                     
                        Punkt
                     
                  
                  
                     
                        Nordlig bredde
                     
                  
                  
                     
                        Østlig længde
                     
                  
               
                     
                        1°
                     
                  
                  
                     
                        51°22179'
                     
                  
                  
                     
                        2°72067'
                     
                  
               
                     
                        2°
                     
                  
                  
                     
                        51°26197'
                     
                  
                  
                     
                        2°68164' 
                     
                  
               
                     
                        3°
                     
                  
                  
                     
                        51°31412'
                     
                  
                  
                     
                        2°82199' 
                     
                  
               
                     
                        4°
                     
                  
                  
                     
                        51°27949'
                     
                  
                  
                     
                        2°87263'
                     
                  
               
            
            
               ANNEX V
            
            
            
               Koordinater for område 5
            
            
                     
                        Punkt
                     
                  
                  
                     
                        Nordlig bredde
                     
                  
                  
                     
                        Østlig længde
                     
                  
               
                     
                        1°
                     
                  
                  
                     
                        51°42224'
                     
                  
                  
                     
                        2°58086'
                     
                  
               
                     
                        2°
                     
                  
                  
                     
                        51°45833'
                     
                  
                  
                     
                        2°52708'
                     
                  
               
                     
                        3°
                     
                  
                  
                     
                        51°48834'
                     
                  
                  
                     
                        2°45091'
                     
                  
               
                     
                        4°
                     
                  
                  
                     
                        51°51663'
                     
                  
                  
                     
                        2°48007'  
                     
                  
               
                     
                        5°
                     
                  
                  
                     
                        51°48100'
                     
                  
                  
                     
                        2°57800'
                     
                  
               
                     
                        6°
                     
                  
                  
                     
                        51°44485' 
                     
                  
                  
                     
                        2°63069'
                     
                  
               
            
         
         
            
               ANNEX VI
            
            
            
               Koordinater for område 6
            
            
                     
                        Punkt
                     
                  
                  
                     
                        Nordlig bredde
                     
                  
                  
                     
                        Østlig længde
                     
                  
               
                     
                        1°
                     
                  
                  
                     
                        51°39540' 
                     
                  
                  
                     
                        2°51862'
                     
                  
               
                     
                        2°
                     
                  
                  
                     
                        51°42010' 
                     
                  
                  
                     
                        2°49147'
                     
                  
               
                     
                        3°
                     
                  
                  
                     
                        51°44974' 
                     
                  
                  
                     
                        2°41779'
                     
                  
               
                     
                        4°
                     
                  
                  
                     
                        51°48821' 
                     
                  
                  
                     
                        2°45186'
                     
                  
               
                     
                        5°
                     
                  
                  
                     
                        51°45833' 
                     
                  
                  
                     
                        2°52708'
                     
                  
               
                     
                        6°
                     
                  
                  
                     
                        51°42224' 
                     
                  
                  
                     
                        2°58086'